ভালপারাইসো
ভালপারাইসো চিলির একটি গুরুত্বপূর্ণ শহর ও বন্দর। রাজধানী সান্তিয়াগো থেকে শহরটি ৬৯.৫ মাইল (১১১.৮ কিমি) দূরে অবস্থিত এবং দেশের উত্তরপশ্চিমাঞ্চলে অবস্থিত সবচেয়ে গুরুত্বপূর্ণ বন্দর। শহরটি ভালপারাইসো প্রদেশ এবং ভালপারাইসো অঞ্চলের রাজধানী ও মূল কেন্দ্রবিন্দু। সান্তিয়াগো চিলির আনুষ্ঠানিক রাজধানী হলেও, চিলির জাতীয় কংগ্রেস ১৯৯০ সাল থেকে ভালপারাইসোতে অনুষ্ঠিত হচ্ছে।
রাজীব গান্ধী স্মারক স্থল
রাজীব গান্ধী স্মারক স্থল হল ভারতের তামিলনাড়ু রাজ্যের শ্রীপেরমবুদুরের একটি স্মারক স্থল। এইখানে ভারতের প্রাক্তন প্রধানমন্ত্রী রাজীব গান্ধী জঙ্গি হামলায় নিহত হয়েছিলেন। এই স্থানটি তামিলনাড়ুর কাঞ্চীপুরম জেলায় অবস্থিত। রাজ্যের রাজধানী চেন্নাই রাজীব গান্ধী স্মারক স্থলের নিকটে অবস্থিত। রাজীব গান্ধী যে পথে শেষবার হেঁটে গিয়েছিলেন সেই পথটির নামকরণ করা হয়েছে "আলোর পথ" বা "পাথ অফ লাইট"। বোমা বিস্ফোরণের স্থলটি সাতটি স্তম্ভ দিয়ে ঘেরা আছে। একটি পাথরের ফলকে সেই দিনের ঘটনার বিবরণ লেখা আছে। এখানকার লনে একটি বিশালাকার জাতীয় পতাকা উড্ডীয়মান অবস্থায় থাকে।